Source: https://realitateadeoradea.net/csm-csu-oradea-continua-parcursul-fara-greseala-la-cupa-romaniei-3x3/
Timestamp: 2019-05-21 11:09:56+00:00

Document:
CSM CSU Oradea continuă parcursul fără greșeală la Cupa României 3×3 - Realitatea de Oradea
Acasă Sport CSM CSU Oradea continuă parcursul fără greșeală la Cupa României 3×3
Sâmbătă (16.02), la Sala Sporturilor din Mediaș, s-a desfășurat cel de-al 3-lea turneu din faza de calificare a Cupei României la baschet 3×3 masculin – ediția 2019. CSM CSU Oradea, în formula Mihai Gavrilă, Laci Lazar, Edward Petrescu, Mark Szilágyi, a triumfat și de această dată, după ce în primele a câștigat turneele 1 și 2.
Similar primelor două turnee, desfășurate joi și vineri, CSM CSU Oradea a întâlnit în faza grupelor pe CSM Mediaș și CSM Tîrgu Mureș. Rezultatele acestor partide au fost de 22-11 și 22-18. Astfel, roș-albaștrii au avansat în sferturile de finală.
Aici, CSM-ul s-a duelat cu SCM Universitatea Craiova, meci încheiat cu scorul de 22-8. În penultimul act, Oradea s-a confruntat cu oponentul din finala turneului 1, BCM U FC Argeș Pitești. Rezultatul final a fost de 22-12.
Finala a adus orădenilor un nou adversar. După Pitești și Sibiu în primele două zile, de această dată oponent a fost SCM Timișoara, formație ce îi are în componență pe Bogdan Penciu și Alexandru Coconea, de la echipa de 5×5 a clubului bănățean. Jocul a fost controlat de bihoreni, aceștia marcând cu precizie de la distanță. Rezultatul final a fost de 22-8.
CSM CSU Oradea a triumfat în primele două turnee ale Seriei Vest din Cupa României 3×3 masculin – ediția 2019. Detalii de pe turneul 1 se găsesc AICI, iar cel la turneul 2 AICI. Așadar, în urma primelor trei turnee, cvartetul Gavrilă, Lazar, Petrescu, Szilágyi are 15 victorii din tot atâtea partide disputate. De notat că CSM CSU Oradea are o serie de zece meciuri încheiate înainte de limită (adică a atins borna 21 în dreptul punctelor marcate).
Duminică (17.02), cu începere de la ora 9:00, este programat cel de-al 4-lea și ultimul turneu din faza de calificare. Similar primelor trei turnee, acesta se va desfășura la Sala Sporturilor din Mediaș.
Articolul precedent„Serată în stil vienez” la Teatrul Regina Maria din Oradea
Articolul următor„Eu cu cine votez?” | Lansare de carte la Librăria Humanitas

References: CSM 
 CSM 
 CSM 
 CSM 
 CSM 

CSM 
 CSM